Mărturia cutremurătoare a unui ucrainean ținut doi ani în captivitate rusă: „Au fost surprinși că nu cedam”
Un ucrainean eliberat anul trecut după doi ani de captivitate în mâinile forțelor ruse a dezvăluit, într-un interviu pentru The Guardian, metodele brutale folosite de autoritățile ruse pentru a obține mărturisiri forțate. Maksim Butkevici, fost jurnalist și activist pentru drepturile omului, spune că a fost capturat pe frontul de est, împreună cu alți camarazi, după ce au fost atrași într-o ambuscadă.